polyglot-tagger/wikipedia-language-snippets-filtered huggingface dataset:
మానవ పరిణామ క్రమంలో మెదడు పరిమాణం క్రమంగా పెరుగుతూ వచ్చింది. ఇది నుండి ప్రారంభమైంది వరకు హోమో హబిలిస్‌లో సుమారు 600 సెం.మీ.3 ఉన్న మెదడు హోమో నియాండర్తాలెన్సిస్‌ నాటికి 1500 సెం.మీ 3 అయింది. అయితే, ఆధునిక హోమో సేపియన్స్ మెదడు పరిమాణం నియాండర్తళ్ళ కంటే కొద్దిగా తక్కువగా ఉంది. మహిళల మెదడు, పురుషుల కంటే కొంచెం చిన్నగా ఉంటుంది. హాబిట్స్ అనే మారుపేరుతో ఉన్న ఫ్లోరెస్ హోమినిడ్లు కపాల సామర్థ్యం 380 సెం.మీ 3 గా ఉంది. . ఇది హోమో ఎరెక్టస్ సగటు మెదడు పరిమాణంలో మూడవ వంతు. వారు ఇన్సులర్ మరుగుజ్జు కేసుగా హెచ్. ఎరెక్టస్ నుండి ఉద్భవించారని ప్రతిపాదించారు. వారి మెదడు చిన్నదిగా ఉన్నప్పటికీ, . ఫ్లోరేసియెన్సిస్ అగ్నిని ఉపయోగించారని, రాతి పనిముట్లను కనీసం . ఎరెక్టస్ లు తయారు చేసినట్లుగా చేసారనీ ఆధారా లున్నాయి. ఈ సందర్భంలో, తెలివితేటల కోసం, మెదడు పరిమాణం కంటే దాని నిర్మాణంపైనే తెలివితేటలు ఎక్కువగా ఆధారపడి ఉంటాయని తెలుస్తోంది.
వర్తమాన కాలంలో, చింపాంజీలు, గొరిల్లాలు ఉష్ణమండల అడవులలో ఆమ్లయుత నేలల్లో నివసిస్తాయి. ఈ నేలల్లో శిలాజాలు సురక్షితంగా ఉండవు, దెబ్బతింటాయి. గొరిల్లాల శిలాజాలేమీ దొరకనప్పటికీ, 500,000 సంవత్సరాల క్రితం నాటి చింపాంజీ దంతాలు తూర్పు ఆఫ్రికా రిఫ్ట్ వ్యాలీలో లో నాలుగు కనిపించాయి. ఇక్కడ మానవ వంశానికి చెందిన అనేక శిలాజాలను కూడా కనుగొన్నారు. దీన్నిబట్టి ఆ కాలంలో కొన్ని చింపాంజీలు హోమోల సమీపంలో నివసించినట్లు తెలుస్తుంది; గొరిల్లాల విషయంలో కూడా ఇది వర్తిస్తుంది.
అంతరించిపోయిన డ్రయోపిథెసీని తెగ. 2007 లో వివరించిన అంత్య మియోసిన్ శిలాజం నకాలిపిథెకస్ నకయామాయి, బహుశా, దాని సమకాలీన ఔరానోపిథెకస్ లాగానే డ్రయోపిథెసీని క్లేడ్ లోని ప్రాథమిక సభ్యుడు; అంటే, అవి ప్రస్తుతం ఉనికిలో ఉన్న మూడు శాఖలలో దేనికీ చెందవు. వాటి ఉనికిని బట్టి, హోమినినే తెగలు విడిపోయినది సుమారు 80 లక్షల సంవత్సరాల క్రితం కంటే ముందు కాదని తెలుస్తుంది.
1970 వరకూ, హోమినిడే అంటే మానవులు మాత్రమే; మానవులు కాని గొప్ప వాలిడులన్నిటినీ పోంగిడే కుటుంబం లోకి చేర్చారు. తరువాతి కాలంలో జరిగిన ఆవిష్కరణల తరువాత ఈ వర్గీకరణ సవరణలకు గురైంది. మానవులను హోమినిడే కుటుంబంలో భాగంగా చేసి, గొప్ప వాలిడులతో కలిపారు. 1990 నాటికి, ఒరంగుటన్ల కంటే గొరిల్లాలు, చింపాంజీలూ మానవులకు దగ్గరని తెలిసింది. దాంతో గొరిల్లాలు, చింపాంజీలను కూడా హోమినినే ఉపకుటుంబం లోకి చేర్చారు.
హోమినినే ఉపకుటుంబపు వయస్సు సుమారు 140 నుండి 125 లక్షల సంవత్సరాలు ఉంటుందని అంచనా వేసారు. గొరిల్లిని, హోమిని లుగా వేరుపడడం సుమారు 80 - 100 లక్షల సంవత్సరాల క్రితం , మయోసీన్లో, నకాలిపిథెకస్ నకయామాయి కాలానికి దగ్గరలో జరిగిందని అంచనా వేసారు.
ద్విపాద నడక పరిణామం ఆర్డిపిథెకస్ రామిడస్ , ఒర్రోరిన్ టుగునెన్సిస్ లపై ఇటీవల చేసిన అధ్యయనాల్లో అవి కొంత స్థాయిలో రెండు కాళ్ళపై నడిచేవని తెలిసింది. ఆస్ట్రలోపిథెకస్, తొలి పారాంత్రోపస్ లు ద్విపాదులై ఉండవచ్చు. ఆర్డిపిథెకస్ రామిడస్ వంటి చాలా తొలినాళ్ళ హోమినిన్లు చెట్లపై రెండుకాళ్లపై చరించి ఉండవచ్చు.
ఆపరేషన్ బ్రాస్‌టాక్స్: 1986 నవంబరు, 1987 మార్చి ల మధ్య భారత్ జరిపిన సైనిక మోహరింపులు దక్షిణాసియాలో అతి పెద్దవి. దీనికి ప్రతిస్పందనగా పాకిస్తాన్ చేపట్టిన సమీకరణ ఉద్రిక్తతలను పెంచింది. ఇది ఇరుదేశాల మధ్య మరొక యుద్ధానికి దారితీస్తుందనే భయాలను కలిగించింది.
2008 భారత పాక్ ప్రతిష్ఠంభన: 2008 ముంబై దాడుల తరువాత ఇరు దేశాల మధ్య తలెత్తిన వివాదం దౌత్య ప్రయత్నాల ద్వారా పరిష్కారమైంది. ఉగ్రవాదులు ముంబై అంతటా అత్యంత సమన్వయంతో పది చోట్ల కాల్పులు, బాంబు దాడులు జరిగాయి. ఈ ఘటన వెనక పాక్ గూఢచార దళం ఐఎస్‌ఐ ఉన్నట్లు తమ దర్యాప్తులో తేలిందని భారతదేశం ఆరోపించింది. దాంతో ఇరు దేశాల మధ్య ఉద్రిక్తతలు పెరిగాయి పాకిస్తాన్ దానిని ఖండించింది. పాకిస్తాన్ తన వైమానిక దళాన్ని అప్రమత్తంగా ఉంచి, దళాలను భారత సరిహద్దుకు తరలించింది. భారత సైన్యపు చురుకైన కదలికల పట్ల ఆందోళన వ్యక్తం చేసింది భారత్, పాకిస్తాన్ గడ్డపై దాడులు చేసే అవకాశం ఉందని కూడా ఆందోళన వ్యక్తం చేసింది. త్వరలోనే ఉద్రిక్తత తగ్గింది. పాకిస్తాన్ తన దళాలను సరిహద్దు నుండి వెనక్కు తరలించింది.
జమ్మూ కాశ్మీర్‌లో ఆందోళన: కాశ్మీర్‌లోని ఆందోళన ఇరుదేశాల మధ్య తీవ్ర ఉద్రిక్తతలకు కారణమౌతూ ఉంది. పాకిస్తాన్ మద్దతు ఉన్న ఉగ్రవాద గుంపులు భారతదేశం అంతటా అనేక ఉగ్రవాద దాడులు చేస్తున్నాయని భారత్ ఆరోపించింది .
సర్ క్రీక్ : కచ్, సింధ్ మధ్య సముద్ర సరిహద్దు రేఖ విషయంలో ఈ వివాదం రేకెత్తింది. స్వాతంత్ర్యానికి ముందు, ఈ రెండు ప్రాంతాలూ బొంబాయి ప్రెసిడెన్సీలో భాగంగా ఉండేవి. స్వాతంత్ర్యానంతరం సింధ్ పాకిస్తాన్లోను కచ్ భారతదేశంలోనూ భాగమయ్యాయి. 1914 నాటి బాంబే ప్రభుత్వ తీర్మానం లోని 9, 10 పేరాల ప్రకారం సర్ క్రీక్ మొత్తం తనకే చెందుతుందని పాక్ వాదించింది.
భారతదేశం-పాకిస్తాన్ సముద్ర ఉల్లంఘన: శాంతికాలంలో భారత, పాక్‌ల జాతీయ ప్రాదేశిక జలాలను ఇరుదేశాల మత్స్యకారులూ ఉల్లంఘించడం జరుగుతూంటుంది. భౌతిక సరిహద్దు లేకపోవడం, చిన్న మత్స్యకారులకు నావిగేషనల్ టూల్స్ లేకపోవడం దీనికి కారణం. రెండు దేశాల తీరరక్షక దళాలు వందలాది మంది మత్స్యకారులను అరెస్టు చేస్తూంటారు. కాని ఇరు దేశాల మధ్య శత్రుత్వం కారణంగా వారిని విడుదల చేయించడం చాలా కష్టంగను, చాలా కాలం పడుతూనూ ఉంటుంది.
బలూచిస్తాన్‌లో తిరుగుబాటు : పాకిస్తాన్‌లోని బలూచిస్తాన్ ప్రావిన్స్‌లో తిరుగుబాటు కూడా ఇటీవల ఉద్రిక్తతలకు కారణమైంది. బహిష్కరించబడిన బలూచ్ నాయకులు, మిలిటెంట్ గ్రూపులు, బలూచిస్తాన్ విమోచన సైన్యం వంటి ఉగ్రవాద సంస్థలకు సహాయం చేస్తూ భారతదేశం, తమ దేశంలో తిరుగుబాటుకు దోహదపడుతోందని పాకిస్తాన్ ఆరోపించింది. పాకిస్తాన్ అధికారుల ప్రకారం ఈ ఉగ్రవాదులకు పొరుగున ఉన్న ఆఫ్ఘనిస్తాన్‌లో శిక్షణ ఇస్తున్నారు. బలూచిస్తాన్‌లో జరిగిన కౌంటర్ ఇంటెలిజెన్స్ ఆపరేషన్ సందర్భంగా కులభూషణ్ జాదవ్‌ అనే భారత గూఢచారిని తమ బలగాలు అరెస్టు చేశాయని 2016 లో పాకిస్తాన్ ఆరోపించింది.
అట్లాంటిక్ విమానం కూల్చివేత సంఘటన : 16 మందితో ప్రయాణిస్తున్న పాకిస్తాన్ నేవీకి చెందిన బ్రెగెట్ అట్లాంటిక్ నిఘా విమానం తమ గగనతలాన్ని ఉల్లంఘించిందని ఆరోపిస్తూ భారత వైమానిక దళం దాన్ని కూల్చివేసింది. కార్గిల్ యుద్ధం జరిగిన ఒక నెల తరువాత, 1999 ఆగష్టు 10 న రాన్ ఆఫ్ కచ్‌లో ఈ సంఘటన జరిగింది. ఇది భారత పాక్‌ల మధ్య ఉద్రిక్త వాతావరణాన్ని సృష్టించింది. సరిహద్దు దాటినప్పటికీ విమానం పాకిస్తాన్ భూభాగంలోనే పడిపోయిందని విదేశీ దౌత్యవేత్తలు గుర్తించారు. భారతదేశపు ప్రతిస్పందన సమర్థించలేనిదని వారు అన్నారు. పాకిస్తాన్ అంతర్జాతీయ న్యాయస్థానంలో నష్ట పరిహార దావా వేసింది. అయితే కోర్టు ఈ కేసును కొట్టివేసింది.
2011 భారత-పాకిస్తాన్ సరిహద్దు కాల్పుల సంఘటన 2011 ఆగస్టు 30, సెప్టెంబరు 1 ల మధ్య కుప్వారా జిల్లా / నీలం లోయలో నియంత్రణ రేఖ వద్ద జరిగింది. దీని ఫలితంగా ఐదుగురు భారతీయ సైనికులు ముగ్గురు పాకిస్తానీ సైనికులూ మరణించారు. ఈ సంఘటనలో కాల్పులు మొదలుపెట్టింది మీరేనంటూ ఇరు దేశాలు పరస్పరం ఆరోపించుకున్నాయి.
2013 జమ్మూ కాశ్మీర్‌లోని మెన్ధార్ సెక్టార్‌లో భారత్-పాకిస్తాన్ సరిహద్దు సంఘటన: ఒక భారతీయ సైనికుడి శిరచ్ఛేదం కారణంగా ఈ సంఘటన మొదలైంది. మొత్తం 22 మంది సైనికులు మరణించారు.
సరిహద్దు భద్రతా దళానికి చెందిన 1 సైనికుడిని హతమార్చడం, ముగ్గురు సైనికులను, నలుగురు పౌరులనూ పాకిస్తాన్ రేంజర్స్ గాయపరిచిన కారణంగా 2014–16 లో జమ్మూ కాశ్మీర్‌లోని ఆర్నియా సెక్టార్‌లో భారత్-పాకిస్తాన్ సరిహద్దు ఘర్షణ జరిగింది.
మొదటి కాశ్మీర్ యుద్ధం 1947 అక్టోబరులో ప్రారంభమైంది. కాశ్మీరు మహారాజా హరిసింగ్ జమ్మూ కాశ్మీరును భారత్‌లో కలిపేస్తాడని పాక్ భయపడింది. దేశ విభజన తర్వాత, సంస్థానాలు భారతదేశం, పాకిస్తాన్‌లలో ఏదో ఒకదానిలో కలవడానికి గాని, స్వతంత్రంగా ఉండడానికి గానీ స్వేచ్ఛ ఉంది. ఈ సంస్థానాలలో అతిపెద్దదైన జమ్మూ కాశ్మీరులో ముస్లింలు మెజారిటీ కాదా, పెద్ద సంఖ్యలో హిందువులు కూడా ఉన్నారు. పాకిస్తాన్ సైన్యం మద్దతుతో పాక్ గిరిజన ఇస్లామిక్ దళాలు జామూకాశ్మీరు లోని కొన్ని భాగాలపై దాడి చేసి, ఆక్రమించాయి. భారత సైనిక సహాయాన్ని పొందడం కోసం, మహారాజా హరిసింగ్ జమ్మూకాశ్మీరును భారతదేశంలో విలీనం చేస్తూ సంతకం చేసాడు. ఇరుపక్షాలూ తమతమ స్థానాలను పటిష్టపరచుకున్నారు.ఈ స్థానాలను వేరుచేసే రేఖయే తదనంతర కాలంలో నియంత్రణ రేఖగా పేరుపొందింది. 1949 జనవరి 1 రాత్రి 23:59 గంటలకు అధికారికంగా కాల్పుల విరమణ ప్రకటించారు. భారతదేశం మూడింట రెండు వంతుల పై నియంత్రణ సాధించగా, పాకిస్తాన్ సుమారు మూడవ వంతు భాగంపై నియంత్రణ సాధించింది. పాకిస్తాన్ నియంత్రిత ప్రాంతాలను సమిష్టిగా పాకిస్తాన్ నియంత్రిత కాశ్మీర్ అని పిలుస్తారు. భారతదేశం దీన్ని పాక్ ఆక్రమిత కాశ్మీరు అని పిలుస్తుంది.
పాకిస్తాన్ జరిపిన ఆపరేషన్ జిబ్రాల్టర్ తరువాత ఈ యుద్ధం ప్రారంభమైంది, జమ్మూ కాశ్మీర్లలోకి తన బలగాలను చొరబెట్టి, భారతదేశ పాలనకు వ్యతిరేకంగా తిరుగుబాటును లేవదీయడం ఈ ఆపరేషను ఉద్దేశం. పశ్చిమ పాకిస్థాన్‌పై పూర్తి స్థాయి సైనిక దాడి చేయడం ద్వారా భారత్ దీనికి ప్రతీకారం తీర్చుకుంది. పదిహేడు రోజుల ఈ యుద్ధం రెండు వైపులా వేలాది మంది ప్రాణనష్టానికి కారణమైంది. రెండవ ప్రపంచ యుద్ధం తరువాత అతిపెద్ద యుద్ధవాహనాల మోహరింపుకు, అతిపెద్ద లాంగ్వేల్ ట్యాంక్ యుద్ధానికీ ఈ యుద్ధం వేదికైంది. సోవియట్ యూనియన్, అమెరికాల దౌత్యపరమైన జోక్యం, ఆ తరువాత జరిగిన తాష్కెంట్ ప్రకటన ల తరువాత కాల్పుల విరమణ ప్రకటించిన తరువాత యుద్ధం ముగిసింది. కాల్పుల విరమణ ప్రకటించే సమయానికి పాకిస్తాన్ పై భారత్ పైచేయి సాధించింది.
జునాగఢ్ భారత్‌లో విలీనమవడం: జునాగఢ్ హిందూ మెజారిటీ ప్రజలూ ముస్లిం పాలకుడూ ఉన్న సంస్థానం. తమకు సముద్రమార్గం ద్వారా పాకిస్తానుతో సంబంధం ఉందని చెబుతూ తన సంస్థానాన్ని పాక్‌లో కలిపేస్తున్నట్టుగా 1947 సెప్టెంబరు 15 న ఆ సంస్థానాధీశుడు ప్రకటించాడు. కాశ్మీరులో ప్రజాభిప్రాయ సేకరణ జరపడం కోసం ఒత్తిడి తెచ్చే ఎత్తుగడతో ఈ విలీన ప్రతిపాదనను పాక్ అంగీకరించినట్లుగా భావించారు. మత ఉద్రిక్తతలు చెలరేగడంతో భారత సైన్యం జూనాగఢ్‌లో ప్రవేశించింది. దీన్ని అంతర్జాతీయ చట్టాన్ని ఉల్లంఘించడంగా పాకిస్తాన్ నిరసన తెలిపింది.తరువాత ప్రజాభిప్రాయ సేకరణ జరిగి, ఆ విలీన ప్రతిపాదన రద్దైంది.
కాశ్మీరుతో సంబంధం లేకుండా భారత పాకిస్తాన్‌ల మధ్య జరిగిన ఏకైక యుద్ధం ఇది. ఒకప్పటి తూర్పు పాకిస్తాన్ నాయకుడు షేక్ ముజిబూర్ రెహ్మాన్కు పశ్చిమ పాకిస్తాన్ నాయకులు యాహ్యాఖాన్, జుల్ఫికర్ ఆలీ భుట్టోలకూ మధ్య గల రాజకీయ సమరం వలన ఏర్పడిన సంక్షోభం ఈ యుద్ధానికి దారితీసింది. తూర్పు పాకిస్తాన్, పశ్చిమ భాగం నుండి వేరుపడి బంగ్లాదేశ్ ఏర్పడడంతో ఈ యుద్ధం ముగిసింది. అప్పటికే జరుగుతూన్న బంగ్లాదేశ్ విముక్తి ఉద్యమంలో భారత్ జోక్యం చేసుకుంది. పాకిస్తాన్ పెద్ద ఎత్తున ముందస్తు దాడి చెయ్యడంతో, ఇరు దేశాల మధ్య పూర్తి స్థాయి యుద్ధం మొదలైంది.
1947 లో దేశ విభజన తరువాత భారతదేశం, పాకిస్తాన్‌ల మధ్య అనేక యుద్ధాలు ఘర్షణలూ జరిగాయి. 1971 యుద్ధాన్ని మినహాయించి మిగిలిన ప్రధాన ఘర్షణలన్నిటికీ కాశ్మీర్ సమస్య, సరిహద్దు దాటి వస్తున్న ఉగ్రవాదమే ప్రధాన కారణాలు. 1971 యుద్ధం ఆనాటి తూర్పు పాకిస్తాన్‌ను విముక్తి చేసేందుకు భారత్ చేసిన ప్రయత్నం వల్ల జరిగింది.
పైన పేర్కొన్న యుద్ధాలు కాకుండా, ఎప్పటికప్పుడు ఇరు దేశాల మధ్య చిన్నపాటి ఘర్షణలు జరుగుతూనే ఉన్నాయి. కొన్ని పూర్తిస్థాయి యుద్ధాలకు చేరువగా రాగా, కొన్ని చిన్న ఘర్షణలుగానే ముగిసాయి. 1955 లో ఇరుపక్షాలూ యుద్ధం తరహాలో సన్నాహాలు జరిపినా, పూర్తి స్థాయి యుద్ధం జరగలేదు.
ఈయన 1971 లో మద్రాసులో న్యాయవాదిగా చేరాడు. ఈయన మద్రాస్ హైకోర్టులో తన అభ్యాసాన్ని ప్రారంభించాడు, వివిధ న్యాయ రంగాలలో విస్తృతమైన అనుభవాన్ని కలిగి ఉన్నాడు. ఈయన 1971-1981 వరకు మద్రాసులో యువ న్యాయవాదిగా పేరుగాంచాడు. ఈయన రిట్ జురిస్డిక్షన్లో ప్రావీణ్యం పొందాడు, ఈయన రోజుకు కనీసం ఒక రిట్ పిటిషన్లో హాజరవడం మూలాన ఈయనను "రిట్ ఎ డే లాయర్" అని పిలిచేవారు. ఈయన 1981 లో సుప్రీంకోర్టులో ప్రాక్టీస్ చేయడానికి ఢిల్లీకి వెళ్ళాడు. భారతదేశంలోని వివిధ రాష్ట్రాల్లో ఉన్న దాదాపు అన్ని హైకోర్టులలో హాజరయ్యాడు. ఈయన యూనియన్ ఆఫ్ ఇండియా, వివిధ రాష్ట్ర ప్రభుత్వాలు, చట్టబద్ధమైన అధికారులు, జాతీయం చేసిన బ్యాంకుల కోసం భారత సుప్రీంకోర్టు ముందు తన వాదనలు వినిపించాడు. ఈయన కాంగ్రెస్ పార్టీకి చెందిన కొంతమంది నాయకుల తరఫున తిరిగి రాజీవ్ గాంధీ హత్యలో జస్టిస్ వర్మ కమిషన్, జస్టిస్ జైన్ కమిషన్ ముందు తన వాదనలు వినిపించాడు. ఎల్‌టిటిఇపై నిషేధానికి సంబంధించి జస్టిస్ నాగ్ కమిషన్, జస్టిస్ దేవేంద్ర గుప్తా కమిషన్ ముందు తమిళనాడు ప్రభుత్వం తరపున వాదించాడు. ఈయన హిందువుల తరఫున అలహాబాద్ హైకోర్టు ఫుల్ బెంచ్‌లో రామ్ జన్మ భూమి కేసులో వాదించాడు.
ఈయన 1998 లో సివిల్ లాలో రాణించినందుకు గాను "నేషనల్ లా డే అవార్డు" అందుకున్నాడు. ఈయనకు 2005 లో సెంటెనరియన్ ట్రస్ట్ ప్రతిష్ఠాత్మక "సేవా-రత్న అవార్డు"తో సత్కరించింది. 2005 లో "సెక్యులర్ ఇండియా హార్మొనీ అవార్డు" వరించింది. 2009 లో గణేష్ నాట్యలయ, గాయత్రి ఫైన్ ఆర్ట్స్ సొసైటీ చేత "శ్రేష్ట కళా ప్రచారక్ అవార్డు". 2016 లో భారత ప్రభుత్వం ప్రజా వ్యవహారాల రంగంలో తను సేవలకు గాను పద్మశ్రీ పురస్కారాన్ని ప్రదానం చేసింది.
ఈయన 1948, ఏప్రిల్ 26న జన్మించాడు. ఈయన రామకృష్ణ మిషన్ బాలుర ఉన్నత పాఠశాల, వైష్ణవ్ కళాశాల, ప్రెసిడెన్సీ కళాశాల, మద్రాసులోని లా కాలేజీలో తన విద్యను అభ్యసించాడు. మద్రాసులోని ప్రెసిడెన్సీ కళాశాల నుండి జియాలజీలో బిఎస్సి, మద్రాసులోని మద్రాస్ లా కాలేజీ నుండి లా విద్యను పూర్తిచేసాడు.
ఎం.ఎన్. కృష్ణమణి ఈయన భారత సుప్రీంకోర్టులో సీనియర్ న్యాయవాది, సుప్రీంకోర్టు బార్ అసోసియేషన్ ఆఫ్ ఇండియా మాజీ అధ్యక్షుడు. ఈయన పద్మశ్రీ పురస్కార గ్రహీత.
గురు రాజ్ తను చేస్తున్న దందాలు మానేసి మంచిగా బ్రతకాలనుకొని, గతాన్ని వదిలి కొత్త జీవితాన్ని ప్రారంభిస్తాడు. గురు ముగ్గురు కొడుకులు కాళి , గోపి , రాధ ఎవరికి వారుగా బ్రతికేస్తుంటారు. అదే సమయంలో పాత కక్ష్యల నేపథ్యంలో గురు దారుణ హత్యకు గురౌతాడు. తండ్రి హత్య వెనుక ఉన్న వ్యక్తులు కనుక్కునే క్రమంలో కాళి కూడా హత్య చేయబడుతాడు. ఈ హత్యలకు గల కారణాలు ఏంటి, సత్తూ కు గురుకి ఉన్న సంబంధం ఏంటి, ఈ హత్య మిస్టరీను రాధా ఎలా కనుక్కున్నాడు అనేది మిగతా కథ.
ఎటాక్ 2016, ఏప్రిల్ 1న విడుదలైన తెలుగు చలనచిత్రం. సి. కళ్యాణ్ నిర్మాణ సారథ్యంలో రామ్ గోపాల్ వర్మ దర్శకత్వం వహించిన ఈ చిత్రంలో మంచు మనోజ్ కుమార్, జగపతిబాబు, సురభి, ప్రకాష్ రాజ్, వడ్డే నవీన్
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
గుంతకల్ లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు, సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల గుంతకల్ లోను, ఇంజనీరింగ్ కళాశాల, మేనేజిమెంటు కళాశాల గుత్తిలోనూ ఉన్నాయి. సమీప వైద్య కళాశాల అనంతపురంలోను, పాలీటెక్నిక్‌ బళ్ళారిలోను, ఉన్నాయి.
ఆయన తండ్రి సింహవర్మను పాలనల శిలాశాసనాలు ఆధారంగా ఆయన పాలనసాగించిన కాలం 33 సంవత్సరాలు ఉండవచ్చని పరిశోధకులు భావిస్తున్నారు. సా.శ. 575-600 నుండి ఆయన పరిపాలించాడని, చోళులను జయించాడని సేను పేర్కొన్నాడు. అయినప్పటికీ సింహాసనం మీద సింహవిష్ణు పాలన సాగించిన కాలం గురించి కచ్చితమైన ఏకాభిప్రాయం లేదు. ఇటీవలి ఎపిగ్రాఫికలు ఆధారాలు సా.శ. 537–570 కాలానికి మద్దతు ఇస్తున్నాయి.అయితే టి.వి.మహలింగం వంటి పాత తరం చరిత్రకారులు దీనిని కామను ఎరా 575–615 అని పేర్కొన్నారు. కె.ఎన్.ఎన్. శాస్త్రి తాత్కాలికంగా సింహావిష్ణు పాలనను కామను ఎరా 555–590 మధ్య ఉంటుందని పేర్కొన్నాడు.
భారతదేశం దక్షిణ ద్వీపకల్పాన్ని ఆసమయంలో ఐదు రాజవంశాలు పాలించాయి. తమిళనాడు, ఆంధ్రప్రదేశు, దక్షిణ, తూర్పు కర్ణాటక సరిహద్దులోని కొన్ని భాగాలు, శ్రీలంక మొత్తం ప్రాంతంలో అధికారాన్ని పల్లవులు, చోళులు, పాండ్యులు పంచుకున్నారు; చేరాలు కేరళను, చాళుక్యులు కర్ణాటకను నియంత్రించారు. చిన్న వయస్సు నుండే యుద్ధనైపుణ్యం, ధైర్యసాహసాలు, న్యాయనిర్ణయం, వివేకానికి ప్రసిద్ధి చెందిన సింహావిష్ణు, కళాభ్రాసులను పడగొట్టి కవేరి వరకు ఉన్న ప్రాంతాన్ని జయించాడు. అక్కడ ఆయన పాండ్యులు శ్రీలంక పాలకులను ఎదుర్కొన్నాడు.
ఆయన నావికాదళాలను దండయాత్రకు పంపి మలయా, శ్రీలంకలను ఆక్రమించాడు. తరువాత సింహవిష్ణు కాంచీపురాన్ని రాజధానిగా చేసుకుని తన రాజ్యాన్ని స్థాపించాడు. వారి వారసులు, సమకాలీన సామ్రాజ్యాలైన పాండ్యులు, చోళులు నౌకాదళ యాత్రలతో థాయిలాండు, లావోసు, కంబోడియా వంటి దేశాలలో అద్భుతమైన భారతీయ కళాఖండాల ద్వారా పల్లవుల ఉనికి ధ్రువీకరించబడింది. అలాగే ఆ దేశాల్లోని గ్రంథా లిపిలోని వ్రాయబడిన శాసనాలు ఇందులో పల్లవులు మొట్టమొదట ప్రత్యేకత పొందారని తెలియజేస్తున్నాయి.
శివ, అర్జునుల మధ్య ద్వంద్వ పోరాటం (ఆ తరువాత శివుడు అర్జునుడిని దైవిక 'పసుపత' క్షిపణి ఇచ్చి ఆశీర్వదించాడు) గురించి వ్రాసిన కిరాత అర్జనీయం అని పిలువబడే కావ్యరచన చేసిన సంస్కృత కవి భారవికి సింహావిష్ణు పోషకుడు భావిస్తున్నారు. పండుగ సందర్భంగా దేవాలయాలలో ఆరాధన కోసం కొడియాట్టం నాటకాల కోసం ఇది వ్రాయబడిందని భరవి నాటకం నిర్మాణం సూచిస్తుంది. కిరతా అర్జునీయం ఈ రోజు కూడా కొడియాట్టం ప్రదర్శనలో ఒక అంశంగా ఉపయోగిస్తారు.
మూడవ సింహవర్మను కుమారుడు, భారతదేశంలోని పల్లవ రాజులలో ఒకరైన అవనిసింహ అని కూడా పిలువబడే సింహవిష్ణు పల్లవ రాజవంశం పునరుజ్జీవనానికి కారణమయ్యాడు. తన సామ్రాజ్యాన్ని దక్షిణాన కాంచీపురం దాటి విస్తరించిని మొదటి పల్లవ చక్రవర్తిగా ఆయన ప్రత్యేకత సంతరించుకున్నాడు. ఆయన కుమారుడు మొదటి మహేంద్రవర్మను వ్రాసిన నాటకం మాట్టవిలాస ప్రహాసనా లో ఆయన గొప్ప విజేతగా చిత్రీకరించబడ్డాడు.
పెరియపురాణంలో ఒక పల్లవ పాలకుడు చిదంబరం వద్ద తమిళం వెణ్బా కవిత్వంలో భగవంతుని స్తుతిస్తూ శ్లోకాలు కూర్చి భగవంతుడికి అర్పించి ముక్తిని పొందాడు అని ప్రస్తావించబడింది. ఆలయ సరోవరంలో స్నానం చేసి తన వ్యాధి నుండి విముక్తి పొందిన తరువాత ఆయన మొదట ఆలయాన్ని బంగారంతో పూత పూసినట్లు చెప్పబడినందున ఇది సింహవర్మను అయి ఉండవచ్చని ఆధారాలు తెలియజేస్తున్నాయి.
సింహావిష్ణు సింహాసనాన్ని అధిరోహించిన సమయంలో పల్లవ రాజవంశం తన ఆధిపత్యాన్ని పునరుద్ఘాటించడం ప్రారంభించింది. ఆయన తండ్రి సింహవర్మను నిష్ణాతుడైన సైనికాధికారి సా.శ. 8 వ శతాబ్దంలో రాజసింహ పల్లవ ఇచ్చిన మంజూరు ఆధారంగా దక్కను చాళుక్యరాజు రణారసిక సైన్యాన్ని ఓడించి పట్టణాన్ని నాశనం చేశాడు.
చాలా మంది భారతీయ చక్రవర్తుల మాదిరిగానే సింహావిష్ణువు కూడా సర్వశక్తిమంతుడైన భగవంతుడికి తాను దాసుడిని అని అంగీకరించాడు. తమిళ ప్రాంతంలోని దేవాలయాలకు గొప్పగా దానాలు ఇచ్చాడు. ఆయన తండ్రి సింహవర్మ కూడా ప్రభువు పాదాల వద్ద ముక్తిని కోరుకున్న శైవ సాధువుల తమిళ సంప్రదాయ మార్గం లోకి ప్రవేశించి ఉండవచ్చు.
సింహవిష్ణు పల్లవుల పునరుజ్జీవనానికి నాయకత్వం వహించాడు. ఆయనతో ప్రారంభమయ్యే కాలం తరువాత పల్లవుల రాజవంశం గ్రేటరు పల్లవ అని పిలువబడింది. పల్లవులు, చాళుక్యుల మద్య రెండు శతాబ్దాలకు పైగా కొనసాగిన గొప్ప పోరాటం సింహావిష్ణు పాలనలో ప్రారంభమైంది.
తెలుగుదేశం పార్టీతో తన రాజకీయ జీవితాన్ని ప్రారంభించిన గోవర్థన్ 1987లో బస్వాపూర్‌ సింగిల్‌విండో చైర్మన్‌గా, భిక్కనూరు మండల టీడీపీ అధ్యక్షునిగా పనిచేశాడు. ఆయన 1994లో తొలిసారి కామారెడ్డి నియోజకవర్గం నుంచి టీడీపీ అభ్యర్థిగా పోటీ చేసి 10వ ఆంధ్రప్రదేశ్ శాసనసభకు గెలుపొందాడు. గంప గోవర్ధన్ కు 1999లో టిక్కెట్‌ దక్కలేదు. ఆయన 1999 నుంచి 2000 వరకు ఉమ్మడి నిజామాబాద్‌ జిల్లా టీడీపీ అధ్యక్షుడిగా, ఆ తర్వాత రెండు సంవత్సరాల పాటు టీడీపీ రాష్ట్ర కార్యదర్శిగా పనిచేశాడు. 2004లో కామారెడ్డి స్థానం పొత్తులో భాగంగా బీజేపీకి దక్కింది. దీంతో ఆయన టీడీపీ అభ్యర్థిగాఎల్లారెడ్డి అసెంబ్లీ నియోజకవర్గం నుంచి పోటీ చేసి ఓడిపోయాడు.
గోవర్థన్ 1963, ఫిబ్రవరి 5న వెంకయ్య - రాజమ్మ దంపతులకు తెలంగాణ రాష్ట్రం, కామారెడ్డి జిల్లా, బిక్నూర్ మండలంలోని బస్వాపూర్ గ్రామంలో జన్మించాడు. హైదరాబాదు ఉస్మానియా విశ్వవిద్యాలయం పరిధిలోని సిటీ కాలేజీలో 1986లో బిఏ పూర్తిచేశాడు.
గంప గోవర్ధన్ తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కామారెడ్డి శాసనసభ నియోజకవర్గ శాసనసభ్యుడిగా ప్రాతినిధ్యం వహిస్తున్నాడు.
బాజీ రౌట్ బ్రాహ్మణి నదిలో ఒక పడవ నడిపే వ్యక్తికి చిన్న కుమారునిగా జన్మించాడు. ప్రజా మండలం బనార్ సేనలో చురుకైన సభ్యుడిగా పనిచేసాడు. అతను స్వచ్ఛందంగా రాత్రిపూట నదిని పరిశీలిస్తూ ఉండేవాడు. ఒకనాడు బ్రిటీష్ పోలీస్ ఫోర్స్ తన పడవ ద్వారా నదిని దాటించమని ఆదేశించింది. అతను నిరాకరించాడు. బ్రిటిష్ సైనికులు లక్ష్మణ్ మల్లిక్, పాగు సాహూలతో పాటు అతనిపై కాల్పులు జరిపాయి.
భారతదేశపు అతి చిన్న అమరవీరుని జ్ఞాపకార్థం, ఐఐటి బొంబాయిలోని ఉత్కల కల్చరల్ అసోసియేషన్ ప్రతి సంవత్సరం ఉత్కల దివస్ లో కళలు, విజ్ఞాన శాస్త్రం, సామాజిక కార్యక్రమాలు, వ్యవస్థాపకత వంటి వివిధ రంగాలలో ప్రతిభ కనబరచిన ఒక ఒరియా యువకుడిని 'బాజీ రూట్ సమ్మన్' తో సత్కరిస్తుంది. 2016లో స్నితి మిశ్రాకు బాజీ రౌట్ సమ్మాన్ పురస్కారం లభించింది.
బాజీ రౌట్, పన్నెండు సంవత్సరాల వయస్సులో చంపబడిన అతి పిన్న వయస్కుడైన భారత అమరవీరుడు. పడవ నడిపే వృత్తి చేస్తుండేవాడు. 1938 అక్టోబరు 11న ఒడిషా రాష్ట్రం డెంకనల్ జిల్లా, భుబన్ పట్టణ సమీపంలోని నీలా కాంతపూర్ ఘాట్ వద్ద బ్రాహ్మణి నదిని దాటించవలసినదిగా బ్రిటిష్ పోలీస్ అధికారులు కోరినపుడు అతను నిరాకరించాడు. ఈ చర్యతో అతనిని బ్రిటిష్ వారు కాల్చి చంపారు.
ప్రసిద్ధ కవి సచిదానంద రౌత్రాయ్ జ్ఞానపీఠ పురస్కారం గ్రహీత "బాజీ రూట్" అనే కవితను రాశారు. పద్యం ఇలా మొదలవుతుంది: -
శాతవాహనతో సహా దక్షిణాదిలోని వివిధ రాజవంశాలు మౌర్య సామ్రాజ్యానికి సామంతరాజ్యాలుగా ఉన్నాయి. ఈ రాజ్యాలు అశోక శాసనాలు లో ప్రస్తావించబడ్డాయి. మౌర్య చక్రవర్తి పాలనకు లోబడి వారి స్థానిక పాలకుల క్రింద గణనీయమైన స్వయంప్రతిపత్తిని అనుభవిస్తున్నప్పటికీ ఇవి సారాజ్యం వెలుపలి వృత్తంలో భాగంగా పరిగణించబడ్డాయి. అశోకుడి మరణం తరువాత దక్షిణాదిలో సామ్రాజ్య శక్తి క్షీణించడం ప్రారంభించింది. దశరథ స్వదేశీ ప్రావిన్సులలో ఆదేశాలను కొనసాగించగలిగాడు. కాని దక్షిణాది ప్రాంతాలతో సహా సుదూర ప్రభుత్వాలు సామ్రాజ్య పాలన నుండి వైదొలిగి వారి స్వాతంత్ర్యాన్ని పునరుద్ఘాటించాయి. మధ్య-తూర్పు భారతదేశంలోని కళింగ మహామేఘవాహాన రాజవంశం కూడా అశోకుడి మరణం తరువాత సామ్రాజ్య పాలన నుండి వైదొలిగింది. జైన గ్రంథం ప్రకారం అశోకుడు మరణించిన కొద్దికాలానికే సురాష్ట్ర, మహారాష్ట్ర, ఆంధ్ర, మైసూరు ప్రాంతాలు సామ్రాజ్యం నుండి విడిపోయాయి. కాని దశరత వారసుడు సంప్రతి వీటిని స్వాధీనం చేసుకున్నాడు.
మౌర్య సామ్రాజ్యం రాజకీయ ఐక్యత అశోకుడి మరణం తరువాత ఎక్కువ కాలం జీవించలేదు. దశరథమౌర్య మేనమామలలో ఒకరైన జలౌకా కాశ్మీరులో స్వతంత్ర రాజ్యాన్ని స్థాపించాడు. మరో మౌర్య యువరాజు అయిన తారనాథుడి అభిప్రాయం ఆధారంగా వీరసేన తనకు తాను గాంధార రాజుగా ప్రకటించాడు. విదర్భ కూడా విడిపోయింది. గ్రీకు మూలాల నుండి వచ్చిన సాక్ష్యాలు వాయువ్య ప్రావిన్సుల నష్టాన్ని ధృవీకరిస్తున్నాయి. అప్పుడు దీనిని మౌర్య పాలకుడు సోఫాగసేనసు పాలించాడు. దశరధమౌర్య పాలకుడు, మరొక మౌర్యుపాలకుడు తూర్పు-పడమర విభాగాలకు పాలకులుగా ఉండి పాలించారన్న చాలా ఆధునిక ఊహాగానాలు ఉన్నాయి. మగధలో దశరధమౌర్య సామ్రాజ్య శక్తిని నిలుపుకున్నట్లు ఎపిగ్రాఫికు ఆధారాలు సూచిస్తున్నాయి.
చరిత్రకారులు విన్సెంటు స్మితు, రోమిలా థాపరు అశోకడి మరణం తరువాత కునాలా, దశరథమౌర్య మధ్య మౌర్య సామ్రాజ్యం విభజన జరిగి ఉండవచ్చన్న ప్రసిద్ధ సిద్ధాంతాన్ని ముందుకు తెచ్చారు. కొన్ని వనరులలో ఈ విభాగం సంప్రతి, దశరథాల మధ్య ఉన్నట్లు నమోదు చేయబడింది. తరువాతి భాగాలు తూర్పు భాగాలను పాటలీపుత్రను రాజధానిగా చేసుకుని పూర్వపు పశ్చిమ సారాజ్యానికి ఉజ్జయినిని రాజధానిని చేసి పాలించాయి. అయినప్పటికీ స్మితు " ఈ పరికల్పనకు మద్దతు ఇవ్వడానికి స్పష్టమైన ఆధారాలు లేవు" అని కూడా వ్రాసాడు."
దశరథ మౌర్య చక్రవర్తి. ఆయన అశోకుడి మనవడు. అశోకుడి తరువాత భారతదేశ సామ్రాజ్య పాలకుడిగా నియమించబడ్డాడు. దశరథమౌర్య క్షీణిస్తున్న నియమించబడిన కాలానికి సారాజ్యం క్షీణదశకు చేరుకుంది. ఆయన పాలనలో సామ్రాజ్యం అనేక భూభాగాలుగా కేంద్ర పాలన నుండి విడిపోయాయి. ఆయన అశోకుడి మత, సామాజిక విధానాలను కొనసాగించాడు. సామ్రాజ్య శాసనాలు జారీ చేసిన మౌర్య రాజవంశం చివరి పాలకుడు దశరథమౌర్య-ఈ విధంగా ఎపిగ్రాఫికలు మూలాల నుండి తెలిసిన చివరి మౌర్య చక్రవర్తి.
దశరధమౌర్య అశోకుడి మనవడు. ఆయన సాధారణంగా తన తాత తరువాత భారతదేశంలో సామ్రాజ్య పాలకుడిగా వచ్చాడు. అయితే వాయు పురాణంతో సహా కొన్ని వనరులు అశోకుడి తరువాత మౌర్య చక్రవర్తుల పేర్లు కాలాం ఇచ్చాయి. అశోకుడి మనవళ్లలో ఎక్కువగా ప్రస్తావించబడిన ఇద్దరు సంప్రతి, దశరథులు. తరువాతి విష్ణు పురాణంలో సుయాషాలు కుమారుడు, సామ్రాజ్య వారసుడిగా వర్ణించబడింది. అశోకడి కుమారుడు, వారసుడు కునాలా ప్రత్యామ్నాయ సూచించబడింది.
వాయు, బ్రహ్మండ పురాణాలలో ముగ్గురు మౌర్యపాలకులు-బంధుపలిత, ఇంద్రపలిత, దసోన-గా గుర్తించడం చాలా కష్టం. పరిపాలన సౌలభ్యం కోసం దశరథమౌర్య ప్రాంతీయ ప్రతినిధులుగా నియమించిన మౌర్య రాజవంశం శాఖాశ్రేణిలో వారు సభ్యులుగా ఉండవచ్చని సూచించబడింది.
బౌద్ధ పాలకుడు అయినప్పటికీ అశోకుడు తన శాసనాలలో అతన్ని దేవనంపియా అని పిలువబడ్డాడు. పాలి భాషలో దీని అర్థం పాలిలో "దేవతలకు ప్రియమైనవాడు". దేవనంపియా బిరుదు, బౌద్ధమతానికి చెందిన మౌర్య పాలకుడు అశోకుడి పాలనను దశరథ కొనసాగించారు.
దశథుడు నాగర్జుని కొండలలోని మూడు గుహలను అజీవికలకు అంకితం చేసిన విషయం తెలిసిందే. గుహల వద్ద ఉన్న మూడు శాసనాలు ఆయనను "దేవనాంపియా" అని సూచిస్తాయి. గుహలలో ఆయన ప్రవేశించిన కొద్దికాలానికే ఆయనకు అంకితం చేయబడ్డాయి.
ఇస్కాన్ సంస్థ ప్రధాన ఆశయం మానవాళికి కర్తవ్యం భోధించి, ప్రతి వ్యక్తిని కార్యోన్ముఖుడిని చేసేందుకు ఆవిర్బంచిందే కృష్ణచైతన్య తత్వం.
సమాజంలో ఆధ్యాత్మిక జ్ఞానాన్ని క్రమపద్ధతిలో ప్రచారం చేయడం, జీవితంలో విలువల యొక్క అసమతుల్యతను రూపుమాపటానికి, ప్రపంచంలో నిజమైన ఐక్యత, శాంతిని సాధించడానికి ఆధ్యాత్మిక జీవిత పద్ధతులలో ప్రజలందరికీ అవగాహన కల్పించడం.
కృష్ణుడి యొక్క చైతన్యాన్ని ప్రచారం చేయడం. ఇది భారతదేశంలోని గొప్ప గ్రంథాలలో, ముఖ్యంగా భగవద్గీత, శ్రీమద్-భాగవతంలో వెల్లడైంది. ఆత్మ యొక్క ప్రసార సూత్రాన్ని అంగీకరించటం ప్రధాన ఉద్దేశం .
సొసైటీ సభ్యులను ఒకరితో ఒకరు కలిసి, ప్రధాన సంస్థ అయిన కృష్ణుడికి దగ్గరగా తీసుకురావడం, తద్వారా సభ్యులలో ఆలోచనను అభివృద్ధి చేయడం, మానవత్వం పెంపొందించటం, ప్రతి ఆత్మ భగవంతుని నాణ్యత యొక్క భాగం అని తెలియచెప్పటం.
చైతన్య మహప్రభు బోధలలో వెల్లడైనట్లుగా, సంకీర్తన ఉద్యమాన్ని బోధించడం, ప్రోత్సహించడం, కృష్ణ దేవుని పవిత్ర నామాన్ని సమ్మేళనం చేయడం.
కృష్ణుడి వ్యక్తిత్వానికి అంకితమైన అతిలోక కాలక్షేపాల యొక్క పవిత్ర స్థలంలో సభ్యులకు, సమాజానికి పెద్ద ఎత్తున నిలబడటం.
పైన పేర్కొన్న ప్రయోజనాలను సాధించే దిశగా, పత్రికలు, పుస్తకాలు, ఇతర రచనలను ప్రచురించడం, పంపిణీ చేయడం, ఈ ప్రయోజనాలను గ్రహించడంలో సహాయపడే వెబ్‌సైట్‌లను సృష్టించడం.